પ્રથમ વાર ચૂંટાઈને દિલ્હી પહોંચે તે સાથે જ કોર્પોરેટ હાઉસની ગાડી તેમની સેવામાં હાજર હોય છે. થોડા દિવસો-મહિના તો માત્ર સંસદસભ્યની સેવા જ કરવામાં આવે છે. સભ્ય જે તે પી.આર.ઓ. સાથે થોડી લાગણીથી જોડાતા જ બોસ સાથે મુલાકાત ગોઠવી આપે છે. ફાઈવસ્ટાર હોટલમાં ડિનર પાર્ટી યોજીને કંઈ પણ કામકાજ હોય તો મૂંઝાતા નહીં એવું આશ્વાસન બોસ દ્વારા આવ્યા પછી પી.આર.ઓ. જ તેમના સંપર્કમાં રહે છે અને જ્યારે જેવી જરૂર હોય તે મુજબ સંસદસભ્યનો ઉપયોગ કરે છે.